「中學生應否談戀愛」喺一嗰電影/電視情節入面經常出現喺學校嘅作文題目。可惜考評局永遠唔會出呢類題目,學校亦唔會叫學生作文嗰陣寫呢類題目。事實上要回應「中學生應否談戀愛」呢嗰問題,係唔同「時空式」亦有唔同答法:
1. 做兵算唔算談戀愛先?
而家呢嗰香港社會,所有嘢都係Over-qualification:有學位嘅大學生做教學助理(Teaching assistant),做完先准升做教師;做雜差唔知幾多年,經內部計劃先可以升督察;近年甚至有大學生去考二級工人(Workman II),希望做到升助理小販主任,然後再升督察。戀愛亦一樣,而家已經無得話一「入職」就係做男/女朋友,好多時要先有由兵做,晉升階梯如下:
不過無人擔保有得升,正如有大學生一世做死雜差一樣。
2. 俾錢買又算唔算戀愛?
題目問中學生應否「談」戀愛。現今社會好多時戀愛唔係談返嚟,而家俾錢買返嚟。我知,我知,你想講PTBF/GF,無錯,PTBF/GF的確係其中一種買返嚟嘅戀愛。而家行業已經進化到唔係食嗰便飯收幾百蚊,係傾嗰電話已經收幾百,你話係咪好大需求呢?
總結嚟講,要回應中學生應否談戀愛嘅時候,首先要搞清楚,可謂「戀愛」,以及何謂「談」戀愛。